Između grudi i abdomena
se nalazi jedan od najvažnijih mišića
koji verovatno niste ni znali da imate:
donji ezofagealni sfinkter, ili DES.
Pri normalnom funkcionisanju,
ovaj prsten mišića igra važnu ulogu u procesu jedenja.
Ali kada DES loše funkcioniše,
postaje glavni uzrok gorušice,
osećaja gorenja, ponekad grčenja u grudima uz kiselinu u ustima,
koji će mnogi ljudi doživeti u nekom trenutku svog života.
Znamo da su se ljudi borili sa gorušicom
stotinama, ako ne i hiljadama godina.
Ali odskora se učestalost povećala,
čineći je čestom stomačnom tegobom širom sveta.
Kad simptomi gorušice postanu učestaliji i intenzivniji,
npr. dva puta nedeljno ili češće,
postavlja se dijagnoza gastroezofagealnog refluksa, ili GERD.
Ali šta prouzrokuje ovaj problem,
i kako se on može zaustaviti?
Gorušica počinje u oblasti zvanoj
gastroezofagealni spoj, gde se nalazi DES.
Ovaj glatki prsten mišića DES-a
kontrolišu zapetljani nervni koreni
koji se povezuju sa mozgom, srcem i plućima.
Nakon što hrana uđe u stomak iz jednjaka,
zadatak ovog mišića je da zaustavi hranu
da se vrati nazad.
DES se grči, stiskajući otvor želuca
i stvara zonu visokog pritiska
koja sprečava želudačnu kiselinu da izađe van želuca.
Ali ako se DES opusti u pogrešnom trenutku ili postepeno oslabi,
postaje nešto poput neispravnog, neodgovarajućeg poklopca
koji prouzrokuje da se oblast oslobodi od pritiska.
To mogućava gorućoj želudačnoj kiselini,
pa čak i delićima hrane, da dospeju do jednjaka,
a nekad dođu čak i do usta.
Uzrok svih ovih unutrašnjih drama
se oduvek pripisivao načinu ishrane.
Namirnice kao što su kafa i pepermint sadrže sastojke
koji mogu da imaju opuštajući efekat na DES,
zbog čega nije u stanju da radi svoj posao.
Druge kisele namirnice, kao što su limun i paradajz,
mogu da pogoršaju iritaciju jednjaka
kad procure zajedno sa želudačnom kiselinom.
Gazirana pića mogu na sličan način
da se nakupe u želucu,
otvarajući zalistak na silu.
Istraživači su otkrili da hrana nije jedini okidač.
Pušenje predstavlja rizik, jer nikotin u cigaretama opušta DES.
Konzumiranje ogromne količine alkohola
može imati sličan efekat.
Trudne žene doživljavaju često više gorušica
zbog pritiska bebe koja raste na njihov želudac
i nivoa određenih hormona u njihovom telu.
Gojaznost može prouzrokovati hernije koje ometaju
barijeru u gastroezofagealnom čvoru koja se bori protiv odliva
i koja obično štiti od gorušice.
Brojni lekovi, uključujući one za astmu, visoki krvni pritisak,
kontraceptivne pilule i lekove za depresiju
takođe mogu imati neplanirane efekte na DES.
Povremena pojava gorušice
nije nešto zbog čega nužno treba brinuti.
Ali ako gorušica počne redovno da se dešava,
može da oslabi DES mišić tokom vremena,
oslobađajući sve više i više kiseline.
I ako se ne preduzme nešto,
ovo može da prouzrokuje veće probleme.
Tokom vremena, stalno curenje kiseline zbog gorušice
može da obrazuje ožiljak koji sužava ezofagealni kanal
i otežava gutanje hrane.
Neprekidan odliv takođe može da ošteti ćelije koje oblažu jednjak,
što je retka bolest zvana Baretov jednjak,
koja može da poveća rizik od ezofagealnog raka.
Na sreću, gorušica se često može lečiti
nizom lekova koji mogu da pomognu
da se neutrališe ili smanji želudačna kiselina.
U ekstremnim slučajevima, neki ljudi idu na operaciju
da zategnu DES da bi smanjili neprijatnosti.
Često možemo da zaustavimo gorušicu
pre nego što dođe do tog trenutka.
Smanjenje konzumiranja određene hrane,
prestanak pušenja i održavanje zdrave kilaže
može drastično smanjiti odliv kiseline.
Adekvatnom negom možemo pomoći svom DES-u
da održi hemijsku fontanu želuca u odgovarajućem stanju
i da izbegnemo osećaj žarenja.